Brunsbüttel kjernekraftverk

Brunsbüttel  kjernekraftverk er et nedlagt kjernekraftverk som produserte elektrisk kraft ved byen Brunsbüttel, ved elva Elben i det sørvestre Schleswig-Holstein, plassert i det nordvestlige Tyskland. Dette var Tysklands tolvte største av i alt 13 atomkraftverk målt etter produksjonskapasitet. Det sto for drøye 1 % av Tysklands kraftproduksjon. Anlegget var eid av energiselskapet PreussenElektra GmbH (tidligere E.ON Kernkraft) med 33 % og Vattenfall med 67 % av aksjene.

Det ble bygget og godkjent i perioden fra 1970 til 1976, og kommersiell produksjon startet 9. februar 1977. Installert maksimal effekt var 806 MW, og årsproduksjonen i 2006 var på om lag 5,97 TWh elektrisk kraft. Anlegget har én kokvannsreaktor. Produksjonen opphørte i 2007, og anlegget ble permanent stengt i 2011.

 Referanser 

 Eksterne lenker 


Kategori:Kjernekraftverk i Tyskland
Kategori:Kraftverk i Schleswig-Holstein
Kategori:Nedlagte kjernekraftverk
Kategori:1977 i Tyskland
Kategori:Kraftverk etablert i 1977
Kategori:2011 i Tyskland
Kategori:Kraftverk nedlagt i 2011
Kategori:Tidligere byggverk i Tyskland